બનાવની વિગતો મુજબ:- રાજુલા ડેપોની રાજુલા-ઓખા બસ ( જીજે18-ઝેડ 2090) ગુરુવારે બપોરના બારેક વાગ્યે માંગરોળ તરફ આવી રહી હતી. ત્યારે ચોરવાડથી ત્રણ કિ.મિ. દુર બસને આંતરી, આડે કાર રાખી ચારથી પાંચ શખ્સો ઊતયાઁ હતા. કોઈ કાંઈ સમજે તે પહેલાં કેબિનનો દરવાજો ખોલી બસ સામે કેમ આવવા દે છે કહી ડ્રાઈવર રાણીંગભાઈ દેસુરભાઈ વણજર(ગામ:-જામકા, તા.ખાંભા)ને માર મારવાનું શરૂ કરતા પેસેન્જરો હેબતાઈ ગયા હતા. આ સમયે કંડકટર જનવાર પ્રતિકસિંહ મહોબતસિંહએ નીચે ઉતરી, રોકવાની કોશિષ કરતાં તેને પણ ધમકી આપી હાથાપાઈ કરી હતી. એસ.ટી. કમીઁઓને બચાવવા કેટલાક પેસેન્જરોએ દરમ્યાનગીરી કરી મામલો થાળે પાડયો હતો. બનાવ બાદ ડ્રાઇવરે બસ માંગરોળ પોલીસ સ્ટેશને હંકારી મુકી હતી. ઘટનાની જાણ થતા માંગરોળ ડેપોના ટી.આઈ. સરમણભાઈ કડછા અને ટી.સી. રઘુભાઈ સરવૈયા તાબડતોબ પોલીસ સ્ટેશને દોડી ગયા હતા. ઈજાગ્રસ્ત ડ્રાઈવરને 108 મારફત સરકારી હોસ્પિટલમાં સારવાર અથેઁ ખસેડાયા હતા. ત્યારબાદ કંડકટરના નિવેદન સહિતની કાયઁવાહી હાથ ધરી અન્ય ડ્રાઈવરની વ્યવસ્થા કરી બસને રવાના કરાઈ હતી. બનાવને પગલે એસ.ટી. કમઁચારીઓમાં રોષની લાગણી ફેલાઇ છે.